User:Door in andromeda

Tamara Rogović, artiscient

Rođena 14.04.1999 godine u Kraljevu (Srbija). Prepoznata kao child prodigy, Tamara postaje pionir ubrzanog obrazovanja za decu sa izuzetnim sposobnostima i završava osnovnu školu za 7 godina sa diplomom Vuka Karadžića, zatim upisuje srednju umetničku školu i istovremeno biva primljena na univerzitetske studije likovne umetnosti čime postaje najmlađi student u Srbiji, sa svojih 14 godina.

U 16-oj godini nastavlja život i rad u Parizu (Francuska) na fakultetu Paris College of Art. U 18-oj godini života Tamara postaje najmlađi postdiplomac na dvogodišnjim master studijama Univerziteta u Edinburgu (Velika Britanija) osnovanog 1582 godine i na kome je doktoriralo više od 20 nosilaca Nobelove nagrade.

Sa 20 godina Tamara postaje najmlađa magistarka vizuelnih umetnosti na svetu sa diplomom Master of Fine Art in Contemporary Art Practice. Tamara je dobitnica vize za izuzetne talente Velike Britanije.

Nakon prvih kolektivnih izlaganja, prvu samostalnu izložbu ostvaruje sa 12 godina.

Retrospektivom slika nastalih u uzrastu od 6-16 godina je postala najmlađi samostalni izlagač u Kuci kralja Petra I u Beogradu, 2018. godine. Izlagala je i u Kulturnom centru u Parizu i u nekim od najprestižnijih galerija u Velikoj Britaniji. Dobitnica je mnogih znacajnih priznanja i nagrada u Srbiji i inostranstvu.

Tamara je osnivački clan Asteria Creatives, istraživačke grupe za nauku i umetnost pod potkroviteljstvom Univerziteta u Edinburgu, koja radi na spajanju različitih nauka, filozofije  i umetnosti u cilju istraživanja Svemira - tehnologije i etike otkrivanja i naseljavanja nebeskih tela. Potpredsednica je Unije umetnika Škotske i redovan član više upravnih odbora, kao i predsedavajuca clanica Komiteta za intersekcionalne projekte. Redovni predavač u oblastima vizuelne i savremene umetnosti na koledžima u Velikoj Britaniji. Tamarin rad je usmeren ka razvoju teorije i prakse u simbiozi nauke i umetnosti (artiscience).